हरियाणा पश्चिम : प्रान्तीय कार्यकारिणी बैठक एवं प्रान्तीय अधिवेशन 25 मार्च को ब्लूमिंग डेल्स पब्लिक स्कूल, हिसार में वीर शाखा के सहयोग से सफलतापूर्वक सम्पन्न हुआ। कार्यक्रम की अध्यक्षता चन्द्रसेन जैन राष्ट्रीय चेयरमैन वनवासी सहायता ने की। चुनाव पर्यवेक्षक के रूप में डा॰ के॰एल॰ चावला क्षेत्रीय मंत्री रहे। कार्यक्रम में केन्द्र व क्षेत्र से सुरेन्द्र लाहोरिया, चन्द्र प्रकाश आहूजा, रमेश गोयल, डा॰ वासुदेव बंसल का मार्गदर्शन मिला। अधिवेशन में 26 शाखाओं से लगभग 260 सदस्यों की उपस्थिति रही। शाखाओं द्वारा वर्ष भर में किये गये कार्यों और उनकी विशिष्ट उपलब्धियों के लिये शाखाओं को सम्मानित किया गया। कार्यक्रम में बच्चों द्वारा प्रस्तुत देशभक्ति के गीत व हरियाणवी नृत्य विशेष आकर्षण का केन्द्र रहे। प्रान्तीय अध्यक्ष गोपाल कृष्ण पोपली ने सभी शाखाओं का उनके कार्यकाल में दिए गए सहयोग के लिए आभार व्यक्त किया।